Johannes von Euch
Johannes von Euch var en tyskfødt katolsk præst og biskop i Danmark.
Han var kapellan ved Skt. Ansgars Kirke i København 1860-64 og sognepræst i Fredericia 1864-84. Som apostolsk præfekt 1884-92 og apostolsk vikar (biskop) 1892-1922 ledede han opbygninger af den katolske kirke i Danmark. Polsk indvandring var medvirkende til, at antallet af danske katolikker i hans embedsperiode steg fra ca. 3000 til ca. 25 000 og antallet af sogne fra 8 til 28.